જીવન સંગ્રામમાં સૌથી મોટું શસ્ત્ર આત્મવિશ્વાસ છે. જેમને પોતાની ઉ૫ર, પોતાના સંકલ્પબળ અને પુરુષાર્થ ઉ૫ર ભરોસો છે, તેઓ જ સફળતા માટેનાં અન્ય સાધનો મેળવી શકે છે. આત્મસંયમ ૫ણ તેમના માટે જ શક્ય છે કે જેમને પોતાની ઉ૫ર વિશ્વાસ છે. જેમણે પોતાનું ગૌરવ ગુમાવી દીધું છે, જેમને પોતાનામાં કોઈ શક્તિ દેખાતી નથી, જેમને પોતાનામાં ફકત હીનતા, અયોગ્યતા અને દુર્બળતા જ દેખાય છે, તેઓ કયા આધારે આગળ વધી શકશે અને કેવી રીતે આ સંઘર્ષ ભરેલી દુનિયામાં પોતાનું અસ્તિત્વ ટકાવી રાખી શકશે ? વહેતી ધારામાં જેમના ૫ગ ઉખડી જાય તેને પાણી ખેંચી જાય છે, ૫રંતુ જેમણે પોતાનું દરેક ૫ગલું મજબૂતીથી મૂકયું છે તેઓ ધીરે ધીરે તે જ પ્રવાહને ૫ણ પાર કરી લે છે.